Document ID: 31992R3814

NEUVOSTON ASETUS (ETY) N:o 3814/92,
annettu 28 päivänä joulukuuta 1992,
asetuksen (ETY) N:o 1785/81 muuttamisesta ja tässä asetuksessa säädettyjen sokerialan hintojen soveltamisesta Espanjassa
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen, ja erityisesti sen 42 ja 43 artiklan,
ottaa huomioon Espanjan ja Portugalin liittymisasiakirjan ja erityisesti sen 70 artiklan 3 kohdan b alakohdan,
ottaa huomioon komission ehdotuksen,
ottaa huomioon Euroopan parlamentin lausunnon(1),
sekä katsoo, että
yhtenäismarkkinoiden toteuttamisen vuoksi 1 päivästä tammikuuta 1993 kaupan esteiden poistaminen on suotavaa sekä yhteisön jäsenvaltioiden, sellaisena kuin yhteisö on ollut 31 päivänä joulukuuta 1985, että siltä osin kuin se on mahdollista näiden jäsenvaltioiden ja uusien jäsenvaltioiden väliltä,
liittymisen tasoitusmääriä sovelletaan sokerialalla Espanjan ja muiden jäsenvaltioiden välisessä kaupassa markkinointivuoden 1994/1995 loppuun ottaen huomioon, että Espanjassa sovellettavien sokerin ja sokerijuurikkaan hintojen lähentämisestä yhteisön hintoihin 13 päivänä kesäkuuta 1991 annetussa neuvoston asetuksessa (ETY) N:o 1716/91(2) säädetään tämä määräaika Espanjan hintojen lähentämiseksi yhteisön hintoihin,
hintojen ennakoitu lähentäminen 1 päivänä tammikuuta 1993 ja sen vuoksi kaikkien liittymisen tasoitusmäärien poistaminen on mahdollista, jos Espanjan juurikkaan tuottajien tulot korvataan myöntämällä alenevaa siirtymätukea, jonka määrä perustuu aluksi juurikkaan hintaeroihin, sanotun kuitenkaan rajoittamatta sokerialan uutta tuotantojärjestelmää luotaessa tai yhteisön kansainvälisistä sitoumuksista Espanjalle aiheutuvien erityisten seuraamusten vuoksi toteutettavia toimenpiteitä; siinä määrin kuin juurikkaiden hinnan alentaminen aiheuttaa seuraamuksia Espanjassa tuotetun sokeriruo'on markkinoilla, säädetään tämän tuotteen tuottajille myönnettävästä vastaavasta tuesta,
Espanjan markkinatilanne mahdollistaa tässä asetuksessa säädettyjen hintojen soveltamisen Espanjassa, ja
hintojen ennakoidun lähentämisen vuoksi on aiheellista toteuttaa Espanjan sokeriteollisuudelle tarpeellisten rakenteellisten mukautusten helpottamiseksi tarkoitettuja toimenpiteitä,
ON ANTANUT TÄMÄN ASETUKSEN:
1 artikla
1 Liittymisasiakirjan 70 artiklassa määrätty Espanjassa sovellettavien sokerin ja juurikkaan hintojen lähentäminen toteutetaan 2 kohdassa ilmaistuilla tasoilla 1 päivänä tammikuuta 1993.
2 Korvataan asetuksen (ETY) N:o 1749/92(3) 5 artiklan 1 kohdassa vahvistetut hinnat 1 päivän tammikuuta 1993 ja 30 päivän kesäkuuta 1993 välisenä ajanjaksona kaupan pidetyn sokerin ja juurikkaan osalta seuraavasti:
a) valkoisen sokerin interventiohinta: 54,41 ecua 100 kilogrammaa kohti;
b) sokerijuurikkaan hinta:
- perushinta: 41,82 ecua tonnilta,
- A-juurikkaan vähimmäishinta: 41,02 ecua tonnilta,
- B-juurikkaan vähimmäishinta: 29,02 ecua tonnilta, jollei asetuksen (ETY) N:o 1785/81(4)28 artiklan 5 kohdan soveltamisesta muuta johdu.
2 artikla
1 Markkinointivuosina 1993/1994 ja 1994/1995 Espanjan sokerijuurikkaan tuottajille myönnetään tukea. Markkinointivuodeksi 1993/1994 tuki vahvistetaan 2,84 ecuksi tonnilta, ja markkinointivuodeksi 1994/1995 sitä pienennetään puolella tästä.
Samoille tuottajille myönnetään lisäksi tukea, jonka määrä on 4,26 ecua tonnilta 1 artiklan 2 kohdan b alakohdassa säädettyjen hintojen perusteella tehtyjen sopimusten mukaisesti 1 päivän tammikuuta 1993 ja 30 päivän kesäkuuta 1993 välillä sokeriksi jalostetun juurikkaan määrille.
2 Markkinointivuosina 1993/1994 ja 1994/1995 Espanjan sokeriruo'on tuottajille myönnetään tukea. Markkinointivuodeksi 1993/1994 tuki vahvistetaan 2,27 ecuksi tonnilta, ja markkinointivuodeksi 1994/1995 sitä pienennetään puolella tästä. Samoille tuottajille myönnetään lisäksi tukea, jonka määrä on 3,41 ecua tonnilta 1 artiklan 2 kohdan b alakohdassa säädettyjen hintojen perusteella tehtyjen sopimusten mukaisesti 1 päivän tammikuuta 1993 ja 30 päivän kesäkuuta 1993 välillä sokeriksi jalostetun ruo'on määrille.
3 Kiintiöihin kuuluville tuotteille myönnetään tukea 5,16 ecua 100 kilogrammaa kohti valkoisena sokerina ilmaistuna, määrille jotka ovat varastossa, vähimmäisvarastoja lukuun ottamatta, 31 päivänä joulukuuta 1992 kello 24 ja näiden varastojen varastointikulujen korvaukseen asetuksen (ETY) N:o 1785/81 8 artiklan mukaisesti oikeutettujen hallussa.
4 Edellä 1, 2 ja 3 kohdassa säädettyjä tukia pidetään asetuksen (ETY) N:o 729/70(5) 1 artiklan 2 kohdassa tarkoitettuna interventiona.
3 artikla
Lisätään asetuksen (ETY) N:o 1785/81 46 artiklaan 8 kohta seuraavasti:
"8 Markkinointivuosina 1993/1994 1995/1996 Espanjalla on oikeus myöntää sokerintuotantoyrityksille mukautustukea jäljempänä esitetyin edellytyksin.
Tukea myönnetään vain 24 artiklan 1 a kohdassa määritellyille A- ja B-sokereille ja Espanjan sokeriteollisuuden tehostamiseen tarkoitettujen rakenneuudistussuunnitelmien mukaisesti. Nämä suunnitelmat on toimitettava komissiolle tiedoksi. Tuen enimmäismäärä on 37,8 miljoonaa maatalous-ecua ensimmäisessä alakohdassa tarkoitettuna ajanjaksona.
Yhteisö vastaa interventiotoimenpiteenä 50 prosentista markkinointivuotta kohti myönnetystä tuesta."
4 artikla
Yksityiskohtaiset säännöt tämän asetuksen soveltamisesta annetaan asetuksen (ETY) N:o 1785/81 41 artiklassa säädettyä menettelyä noudattaen.
Tarvittavat siirtymätoimenpiteet sopusointuisen siirtymisen asetuksen (ETY) N:o 1716/91 järjestelmästä tässä asetuksessa säädettyyn järjestelmään siirtymisen varmistamiseksi annetaan samaa menettelyä noudattaen.
5 artikla
Kumotaan asetus (ETY) N:o 1716/91 1 päivästä tammikuuta 1993.
6 artikla
Tämä asetus tulee voimaan 1 päivänä tammikuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä joulukuuta 1992.

Labels: 2
17
19
1
18